Krzysztof Meyer (født 11. august 1943 i Krakow, Polen) er en polsk komponist, professor, pianist, lærer og rektor. Meyer studerede komposition på Det Statslige Musikkonservatorium i Krakow (1965) hos bl.a. Krzysztof Penderecki, og i Paris (1964-1968) hos Nadia Boulanger. Han tog sideløbende også undervisning hos Witold Lutoslawski. Han har skrevet ni symfonier, orkesterværker, kammermusik, sceneværker, vokalmusik, koncerter etc. Meyers kompositoriske stil omfatter tolvtoneteknik, neoklassisk stil over mere melodiske temaer.